राही का विचार था कि हरसिंगारों का स्थान नागफनी ले रही हैं। इन जंगलों को आगे बढ़ने से रोके बिना भारत की एकता, अखण्डता और संस्कृति की रक्षा नहीं हो सकती। लोग ताज्जुब करते हैं और मृत्यु के बाद उर्दू के अनेक लोगों ने कहा भी है कि उर्दू विभाग में राही के साथ हुआ। दूसरे स्थानों पर इससे मिलती-जुलती घटनायें अन्य प्रतिभा सम्पन्न अध्यापकों और साहित्यकारों के साथ आए दिन होती रहती हैं। असल में हमारे विश्वविद्यालयों में पीछे के दरवाजे से चाटुकारिता और सिफारिश से जो लोग पहुँचते हैं, वे एक प्रकार की हीन भावना से निरन्तर ग्रस्त रहते हैं। वे अपने से आगे, बराबर या उनकी प्रतिभा को चुनौती देनेवाली किसी व्यक्ति को विभाग में नहीं आने देते।